236 



er lukket, saa at Kalvisen altsaa ligger pakket paa en Strækning 

 af 1 Mil fra Brækanten og udefter, foruden at hele Farvandet 

 rundt om Saitok er opfyldt af mere spredt Is. 



Vejret blev nu imidlertid uroligt og regnfuldt, og Dagene 

 bleve kortere, medens Tyndisen begyndte at lægge sig i de 

 indre Farvande. Vi maatte derfor opgive Undersøgelsen af 

 «Gieseckes Isfjord» og vendte Syd paa til Tasiusak, hvor vi 

 ankom den 21de Septbr. Efterat have anstillet anthropologiske 

 Maalinger gik vi 2 Dage efter atter videre over de beboede 

 Steder Uvingasok og Søndre Saitok og kom den 25de Septbr. 

 til Upeniivik. 



Hermed vare vore Baadtoure forbi for det Aar, naar 

 undtages enkelte mindre Udflugter i den nærmeste Omegn. 

 Vi indrettede os nu for Vinteren, idet vi flyttede ind i Præste- 

 boligen, som paa Grund af Præstens Hjemrejse velvilligst var 

 overladt os af Missionen. Vi foretoge en Basismaaling samt 

 optoge nogle Specialkaart over Havnen og Indsejlingen. 



I Oktober, November og December blev der anstillet 

 meteorologiske, astronomiske og magnetiske Observationer. 

 De meteorologiske Observationer bleve anstillede fra 

 b Morgen til Midnat og ere behandlede i et særligt Afsnit; de 

 omfattede Barometerstanden. Luftens Temperatur og Fugtigheds- 

 grad, Vindens Retning og Styrke, Skymængden, Nordlysiagttagel- 

 ser samt Temperaturen i Klippe, Sne og senere hen i Isfjeld. 



De astronomiske Observationer bestode af Stjerne- 

 passager til Bestemmelse af Tiden, og Maanepassager til Be- 

 stemmelse af Længden. Der benyttedes dertil et Passage- 

 instrument, som af Professor astronomiæ Thiele godhedsfuldt 

 var overladt Expeditionen tillaans. Af Søkaartarchivet var laant 

 et Penduluhr, som efter Reguleringen gik tilfredsstillende indtil 

 en Temperatur af henimod -=- 20° Celsius ; men ved lavere 

 Temperaturer gik det istaa, rimeligvis paa Grund af, at Olien 

 frøs. Vi prøvede at forhindre dette ved at sætte en lille Nat- 



